CELEX: 52010PC0807
Language: mt
Date: 2011-01-07
Title: Proposta għal DEĊIŻJONI TAL-KUNSILL dwar l-aċċess minn bastimenti tas-sajd li jtajru l-bandiera tar-Repubblika Bolivarjana tal-Venezwela għaż-żona ekonomika esklussiva 'l barra mill-kosta tad-dipartiment Franċiż tal-Gujana

|

52010PC0807

Proposta għal DEĊIŻJONI TAL-KUNSILL dwar l-aċċess minn bastimenti tas-sajd li jtajru l-bandiera tar-Repubblika Bolivarjana tal-Venezwela għaż-żona ekonomika esklussiva 'l barra mill-kosta tad-dipartiment Franċiż tal-Gujana  /* KUMM/2010/0807 finali -NLE 2010/0392 */  

	[pic] | IL-KUMMISSJONI EWROPEA |Brussel 7.1.2011KUMM(2010) 807 finali2010/0392 (NLE)Proposta għalDEĊIŻJONI TAL-KUNSILLdwar l-aċċess minn bastimenti tas-sajd li jtajru l-bandiera tar-Repubblika Bolivarjana tal-Venezwela għaż-żona ekonomika esklussiva 'l barra mill-kosta tad-dipartiment Franċiż tal-GujanaMEMORANDUM TA’ SPJEGAZZJONI1. KUNTEST TAL-PROPOSTAIl-bastimenti tas-sajd li jtajru l-bandiera tal-Venezwela kienu awtorizzati biex joperaw fiż-żona ekonomika esklussiva (EEZ) tad-dipartiment extrakontinentali Franċiż tal- Gujana għal għexieren ta' snin. Madankollu, ir-Regolament tal-Kunsill (KE) Nru 1006/2008 tad-29 ta' Settembru 2008 (ir-Regolament tal-Awtorizzazzjonijiet tas-Sajd)[1], partikolarment l-Artikolu 21 tiegħu, jassumi l-eżistenza ta’ ftehim internazzjonali dwar is-sajd meta jingħataw l-awtorizzazzjonijiet tas-sajd lil bastimenti ta' pajjiżi terzi fl-ilmijiet tal-UE. Minħabba li l-UE ma kkonkludietx ftehim internazzjonali dwar is-sajd mal-Venezwela, il-prattika kurrenti mhijiex konformi ma' dan ir-Regolament.Madankollu, fid-dawl tal-importanza ekonomika u soċjali ta' dawn l-attivitajiet tas-sajd, il-Kunsill u l-Kummissjoni kkunsidraw li l-waqfien immedjat ma jkunx xieraq. Ir-Regolament tal-Kunsill (UE) Nru 53/2010 tal-14 ta' Jannar 2010 (Ir-Regolament dwar it-TAC u l-Kwoti għall-2010)[2] fl-Anness VIII b'hekk għadu jipprovdi għal ċertu għadd ta' awtorizzazzjonijiet ta' sajd li għandhom jingħataw lill-bastimenti tal-Venezwela li joperaw fl-ilmijiet tal-Gujana Franċiża. Fl-istess ħin, il-Kunsill u l-Kummissjoni stqarru li s-sitwazzjoni li tikkonċerna l-iżbark ta' bastimenti tal-Venezwela fil-portijiet tal-Gujana Franċiża kellha tiġi rregolarizzata qabel il-31 ta' Diċembru 2010 u li inkella l-liċenzji għall-bastimenti tal-Venzwela ma jiġux imġedda wara dik id-data[3].2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATTIs-sejħa għal espressjonijiet ta' interess fl-isfruttament ta' dan is-sajd, li l-awtoritajiet Franċiżi kienu indirizzaw lill-Istati Membri kollha tal-UE fl-aħħar ta' Ġunju 2010, ma rċeviet l-ebda risposta mill-operaturi tal-bastimenti tal-UE. B'kuntrast, l-operaturi tal-Venezwela, urew l-interess tagħhom li jkomplu l-attivitajiet tagħhom fil-Gujana Franċiża. L-iżbark u l-ipproċessar tal-qabdiet minn dawn il-bastimenti f'portijiet fil-Gujana Franċiża jagħtu kontribut sinifikanti lill-għixien tal-popolazzjoni lokali u lill-provvista ta' prodotti tas-sajd lill-industrija lokali.Fir-rigward tal-impatti ambjentali, preżentement ir-riżorsi sfruttati minn dawn il-bastimenti mhumiex fil-periklu minn sfruttament żejjed skont ir-rapporti xjentifiċi disponibbli. Madankollu, jidher neċessarju li jiġi stabbilit mekkaniżmu biex il-Kunsill ikun jista' jistabbilixxi kull sena l-opportunitajiet tas-sajd li jistgħu jitqiegħdu għad-dispożizzjoni tal-bastimenti tal-Venezwela bil-għan li jiġi evitat l-isfruttament żejjed.3. ELEMENTI LEGALI TAL-PROPOSTAL-awtorizzazzjoni tal-bastimenti tal-Venezwela sa issa ma implikat l-ebda obbligu fuq in-naħa tal-Venezwela lejn l-Unjoni Ewropea, apparti minn dawk applikabbli lill-operaturi dwar il-ħarsien xieraq tar-regoli tas-sajd applikabbli fl-ilmijiet tal-UE u obbligu li jiżbarkaw parti mill-qabdiet fil-portijiet tal-Gujana. F'dawn iċ-ċirkostanzi, u fid-dawl tal-ambitu limitat tas-sajd ikkonċernat, ftehim żviluppat b’mod sħiħ dwar is-sajd bejn il-Venezwela u l-UE jidher sproporzjonat.Minflok, id-dikjarazzjoni unilaterali proposta mill-Kunsill tal-Unjoni Ewropea, bil-kunsens tal-Parlament Ewropew, isservi skop simili għal dak ta' ftehim dwar is-sajd billi tippermetti l-għoti tal-awtorizzazzjonijiet tas-sajd lill-bastimenti tal-Venezwela. Jista' jiġi nnutat li l-Qorti Internazzjonali tal-Ġustizzja, fil-Każ tat-Testijiet Nukleari[4], stqarret li dikjarazzjoni unilaterali ta' suġġett tal-liġi internazzjonali tista', f'ċerti ċirkostanzi, toħloq drittijiet u obbligi internazzjonali għall-partijiet ikkonċernati u b'hekk tista' tiġi assoċjata ma' trattati internazzjonali.4. IMPLIKAZZJONI BAĠITARJAIl-proposta ma għandha l-ebda implikazzjoni baġitarja.2010/0392 (NLE)Proposta għalDEĊIŻJONI TAL-KUNSILLdwar l-aċċess minn bastimenti tas-sajd li jtajru l-bandiera tar-Repubblika Bolivarjana tal-Venezwela għaż-żona ekonomika esklussiva 'l barra mill-kosta tad-dipartiment Franċiż tal-GujanaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikolu 43 flimkien mal-Artikolu 218, il-paragrafu 6 a) tiegħu,Wara li kkunsidra l-proposta mill-Kummissjoni Ewropea,Wara li kkunsidra l-kunsens tal-Parlament Ewropew,Billi:1.  Suġġett għas-sistema ta' konservazzjoni u ġestjoni tar-riżorsi tas-sajd stabbilita mill-Unjoni Ewropea, il-bastimenti tas-sajd li jtajru l-bandiera tar-Repubblika Bolivarjana tal-Venezwela operaw fiż-żona ekonomika esklussiva 'l barra mill-kosta tad-dipartiment Franċiż tal-Gujana għal ħafna għexieren ta' snin.2.  L-industrija tal-ipproċessar ibbażata fid-dipartiment Franċiż tal-Gujana tiddependi fuq l-iżbark minn dawk il-bastimenti.3.  Il-kontinwità ta' dawn l-operazzjonijiet għandha tiġi żgurata billi jiġi provdut titolu ta' aċċess internazzjonali għall-bastimenti ta' pajjiżi terzi kkonċernati bil-kundizzjoni li huma għandhom joperaw f'konfomità mar-restrizzjonijiet li jaqgħu taħt il-liġi tal-Unjoni applikabbli mfasslabiex jikkonservaw l-istokkijiet tal-ħut fiż-żona kkonċernata u biex jiżguraw il-provvisti tal-industrija tal-ipproċessar affettwata.ADOTTA DIN ID-DEĊIŻJONI:Artikolu 1Id-Dikjarazzjoni dwar l-aċċess minn bastimenti tas-sajd li jtajru l-bandiera tar-Repubblika Bolivarjana tal-Venezwela għaż-żona ekonomika esklussiva 'l barra mill-kosta tad-dipartiment Franċiż tal-Gujana hija b'hekk approvata f'isem l-Unjoni Ewropea.It-test tal-Ftehim jinsab mehmuż ma' din id-Deċiżjoni.Artikolu 2Il-President tal-Kunsill huwa b'dan awtorizzat li jinnomina l-persuna/i bis-setgħa li tinnotifika/jinnotifikaw din id-Dikjarazzjoni lir-Repubblika Bolivarjana tal-Venezwela.Magħmul fi […],Għall-KunsillIl-PresidentANNESSDikjarazzjoni tal-kunsensdwar l-aċċess minn bastimenti tas-sajd li jtajru l-bandiera tar-Repubblika Bolivarjana tal-Venezwela għaż-żona ekonomika esklussiva 'l barra mill-kosta tad-dipartiment Franċiż tal-Guyana1. Suġġett għall-kundizzjonijiet stipulati hawn taħt, għandhom jiġu awtorizzati għadd limitat ta' bastimenti tas-sajd li jtajru l-bandiera tar-Repubblika Bolivarjana tal-Venezwela biex jistadu fil-parti taż-żona ekonomika esklussiva 'l barra mill-kosta tad-dipartiment Franċiż tal-Gujana li tinsab aktar minn 12-il mil nawtiku mil-linji ta' bażi.2. Meta l-bastimenti tas-sajd awtorizzati li jtajru l-bandiera tar-Repubblika Bolivarjana tal-Venezwela jkunu qed jistadu fiż-żona msemmija fil-paragrafu 1, għandhom jikkonformaw mal-liġi tal-Unjoni Ewropea rilevanti li tikkonċerna l-konservazzjoni u l-ġestjoni tal-istokkijiet tal-ħut u mar-regoli u r-regolamenti kollha tal-Unjoni Ewropea li jirregolaw l-attivitajiet tas-sajd f'dik iż-żona.3. Partikolarment, il-bastimenti tas-sajd awtorizzati li jtajru l-bandiera tar-Repubblika Bolivarjana tal-Venezwela għandhom jikkonformaw mar-regoli jew ir-regolamenti rilevanti kollha tal-Unjoni Ewropea li jispeċifikaw fost l-oħrajn l-istokkijiet tal-ħut li jistgħu jkunu fil-mira, l-għadd massimu ta' bastimenti tas-sajd awtorizzati u l-proporzjon ta' qabdiet li għandhom jiżbarkaw fil-portijiet fil-Gujana Franċiża.4. Mingħajr preġudizzju għall-irtirar tal-awtorizzazzjonijiet ta' bastimenti tas-sajd individwali li jtajru l-bandiera tar-Repubblika Bolivarjana tal-Venezwela abbażi ta' nuqqasijiet li jikkonformaw mar-regoli u r-regolamenti rilevanti, din is-sistema speċifika ta' aċċess tista' tiġi tterminata f'kull ħin permezz ta' dikjarazzjoni unilaterali f'isem l-Unjoni Ewropea.[1] ĠU L 286, 29.10.2008, p. 33.[2] ĠU L 21, 26.01.2010, p. 1.[3] Dokument tal-Kunsill 5032/10, fit-12.01.2010, nru 23.[4] Testijiet Nukleari (in-New Zealand v . Franza) , Ġudizzju, I.C.J. Ir-rapporti 1974, p. 457, paragrafu 46.